Atlanta
See artikkel räägib linnast USA Georgia osariigis;Texase osariigis asuva linna. Atlanta (Texas) kohta vaata artiklit Atlanta (täpsustus). Atlanta on linn USA kaguosas, Georgia osariigi pealinn ja Fultoni maakonna halduskeskus. Väike osa linnast asub DeKalbi maakonna territooriumil. Elanike arv on 2020. aasta rahvaloenduse kohaselt 498 715. Aastal 2010 oli elanikke 420 003. Atlanta linnastus elab 6,1 miljonit inimest, millega on see riigi suuruselt üheksas linnastu. Atlantas on võrreldes riigi teiste linnadega väga palju puid ja rohelust, tänu millele on linna hüüdnimi "The City in a Forest" ('linn metsas'). Linnas tegutsevad muuhulgas Georgia Tehnoloogiaülikool ja Georgia Osariigi Ülikool.